Diari Oficial de la Generalitat Valenciana


Sumari del DOGV 9768, del 17-01-2024 (2024/217)

RESOLUCIÓ de 8 de novembre de 2023, del director general d'Urbanisme, Paisatge i Avaluació Ambiental, per la qual es formula declaració d'impacte ambiental del Projecte de planta solar fotovoltaica Casa Mosén, als termes municipal de Salinas, Elda i Petrer. Expedient: (2829918) 168/2022/AIA.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9768

Data del DOGV
:   17-01-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/217


Data del document
:   08-11-2023

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Resolució

Descriptors 

:   * Conselleria de Medi Ambient, Aigua, Infraestructures i Territori
    * impacte ambiental

RESOLUCIÓ de 8 de novembre de 2023, del director general d'Urbanisme, Paisatge i Avaluació Ambiental, per la qual es formula declaració d'impacte ambiental del Projecte de planta solar fotovoltaica Casa Mosén, als termes municipal de Salinas, Elda i Petrer. Expedient: (2829918) 168/2022/AIA. [2024/217]  
«Declaració d'impacte ambiental  
Expedient: (2829918) 168/2022/AIA.  
Títol: Planta solar fotovoltaica Casa Mosén.  
Titular: Greenalia Solar Power Mosen, SLU.  
Òrgan substantiu: Servei Territorial d'Indústria, Energia i Mines d'Alacant (ATREGI/2020/115/03).  
Localització: Salinas, Elda i Petrer (Alacant).  
Antecedents i descripció del projecte  
L'empresa Greenalia Solar Power Mosen, SLU, promou el projecte de construcció i implantació d'una instal·lació solar fotovoltaica denominada Casa Mosén, la subestació elèctrica 30/66 kV i la seua línia d'evacuació 66 kV.  
a) Planta i SET  
La instal·lació de producció se situarà en el terme municipal de Salinas (Alacant), en les parcel·les 1, 106, 184, 185, 186 del polígon 17, entre les quals hi ha una separació física. La SET Casa Mosén 30/66 kV està situada en la parcel·la 17, polígon 183, Cañada Blanca, amb referència cadastral 30106B71851002 del mateix terme municipal. L'àrea aproximada de la plataforma que cal urbanitzar de la subestació és de 1.110 m².  
L'accés a la planta es farà mitjançant la carretera CV-830, des de la qual partixen camins rurals que donaran accés a les diferents tanques que componen la planta fotovoltaica. L'accés a la subestació es farà a través de la carretera CV-830, prenent el desviament cap al camí de cases de Biar. S'utilitzaran els camins de terra existents per a l'accés, ja que presenten unes dimensions d'amplària prou gran per a albergar el trànsit de maquinària pesant.  
La potència pic instal·lada serà de 50,18 MW i 42,56 MW de potència instal·lada en inversors.  
Els mòduls solars són de tipus silici monocristal·lí i s'instal·laran sobre seguidors solars integrats en estructures metàl·liques fixades al terreny mitjançant el sistema de perfils clavats. Els panells es connecten en sèrie i s'agrupen en inversors per a l'augment de tensió posterior en la subestació transformadora PSFV Casa Mosén, que permet elevar la tensió de l'energia procedent de la planta amb relació de 30/66 kV, i servirà per a evacuar l'energia del parc fotovoltaic mitjançant una línia d'alta tensió 66 kV.  
La superfície cadastral afectada és d'1.721.372 m² i les instal·lacions de generació ocupen 74,63 ha. La longitud de la tanca serà de 10.217,09 metres, aproximadament. Al voltant de la instal·lació de producció es faran tanques perimetrals de tipus cinegètic.  
Per a l'execució del projecte es preveu una adequació del terreny (desbrossament, neteja, retirada de terra vegetal i anivellament), l'obertura de rases per a cablejat, la instal·lació de tanca perimetral, l'adequació dels vials i la implantació d'un sistema de drenatge per a l'evacuació d'aigües pluvials.  
Es procedirà a la construcció d'un edifici d'interconnexió i control per a albergar els equips auxiliars de control, mesura, protecció, corrent continu, així com les cel·les del sistema d'alta tensió que escometran les línies en 30 kV.  
b) LAAT  
El traçat de la línia projectada transcorre pels termes municipals de Salinas, Elda i Petrer. Esta línia serà aerosubterrània amb una longitud aproximada de 17,82 km (dels quals 17,49 són subterranis i 0,33 aeris), amb un total de 2 suports, que connectarà la nova SET Casa Mosén amb la subestació propietat d'i-DE Redes Eléctricas Inteligentes (Iberdrola) Elda 66 kV.  
L'inici de la línia discorre per un tram subterrani simple des de la subestació Casa Mosén 30/66 kV, fins a l'encreuament amb el riu Vinalopó. La longitud aproximada és de 16,46 km. En este recorregut de la línia hi haurà un tram que es compartirà amb un altre promotor, que passarà a ser un tram de doble circuit; la longitud d'esta unió serà de 4,56 km. En arribar al riu Vinalopó hi haurà un canvi de subterrani en aeri per a travessar el riu. La longitud aproximada d'este encreuament serà de 0,33 km. Després de travessar el riu, la línia torna a ser subterrània fins a la subestació Elda 66 kV, amb una longitud aproximada d'1,03 km.  
Finalitzada la vida útil de les instal·lacions projectades, s'efectuarà un adequat desmantellament i retirada de les infraestructures existents, així com la restauració dels terrenys i de la vegetació al seu estat original.  
Tramitació administrativa  
En data 26 de setembre de 2022, va tindre entrada en el Servei d'Avaluació d'Impacte Ambiental la sol·licitud d'avaluació d'impacte ambiental ordinària del projecte (ATREGI/2020/115/03). La sol·licitud s'acompanya de:  
- Sol·licitud del promotor.  
- Els documents tècnics del projecte de la central (de data octubre de 2021).  
- Estudi d'impacte ambiental (de data novembre de 2021).  
- Anunci d'informació pública (de data 09.03.2022).  
- Les al·legacions i informes rebuts en els tràmits d'informació pública i de consultes a les administracions públiques afectades i a les persones interessades.  
D'acord amb la documentació remesa, el projecte ha sigut sotmés al tràmit d'informació pública i consultes per un termini de 30 dies mitjançant un anunci que es va publicar en el Diari Oficial de la Generalitat Valenciana número 9294, de data 9 de març de 2022, i en el Butlletí Oficial de la Província d'Alacant número 44, de data 4 de març.  
  
Durant el primer període d'exposició pública han presentat al·legacions l'associació Trekrural, els ajuntaments d'Elda, Salinas i Petrer, la secció de muntanya del Centro Excursionista Eldense, l'associació Los Chiquitines i Agrícola Bellomonte La Umbría, SL. Respecte a les al·legacions presentades per particulars, associacions, persones afectades, es fa un resum del seu contingut ambiental:  
  
- Elevat impacte paisatgístic pel gran nombre de projectes presentats, longitud excessiva de les línies d'evacuació que afecten persones i béns.  
- Afecció a zona de capacitat agrològica molt alta i a terrenys forestals estratègics.  
- Risc d'incendi forestal per la proximitat de la PSF a zona forestal.  
  
- No s'han pres mesures per a distanciar els mòduls dels espais protegits de la Serra de Salinas.  
- Necessitat d'estudi dels efectes sinèrgics amb altres projectes, com ara: PSF Elda i Carlit, PSF Serol, PSF Lobo 2 i PSF Monòver.  
  
- El projecte afecta el paisatge de rellevància regional Vinyes d'Alacant, alterarà la fauna existent i augmentarà el risc de col·lisió i mort d'algun exemplar.  
- Part de la instal·lació ocupa sòls protegits en el planejament local; erosió, pèrdua de sòl fèrtil, destrucció i fragmentació de l'hàbitat.  
  
- La LAAT transcorre per la serra de Camara, les sendes PRC-25 i PR-C 221, passa per davant d'un jaciment arqueològic ibèric, circumda per la llacuna de Salinas, la serra l'Ombria, terreny forestal, per zones de pas d'aus (entre serres), afecta la Xarxa Natura 2000, sobrevola el pantà d'Elda-Petrer, amb presència de dues torres al costat del Puntal, i no es valora la seua afecció i proximitat a LIC i ZEPA.  
Les al·legacions presentades han sigut tingudes en compte pel promotor i contestades durant el període d'informació pública.  
En data 29.11.2022, el Servei Territorial d'Indústria, Energia i Mines d'Alacant aporta nova documentació a l'expedient: estudi d'integració paisatgística i annex i informe de paisatge amb data 04.10.2022, contestació a este per part del promotor amb data 17.11.2022 i plànols.  
  
En data 07.12.2022, el Servei Territorial d'Indústria, Energia i Mines d'Alacant aporta nova documentació: primer informe de la Direcció General de Medi Natural i Avaluació Ambiental (d'ara en avant DGMN) amb data 10.08.2022; al·legació per part del promotor amb data 14.09.2022; segon informe de la DGMN amb data 18.10.2022; sol·licitud d'ampliació de termini per part del promotor per a donar resposta al segon informe emés per la DGMN; resposta del promotor al segon informe de DGMN amb data 10.11.2022, i ofici de la DGMN amb data 29.11.2022.  
En data 16.12.2022, el Servei d'Avaluació d'Impacte Ambiental remet un requeriment d'esmena de documentació que l'òrgan substantiu ha de resoldre. En particular, es requerix l'informe en matèria de territori, paisatge, medi natural i certificat de compatibilitat urbanística. Com que el promotor sol·licita exempció de declaració d'interés comunitari, no s'acredita la declaració d'interés econòmic i estratègic, per la qual cosa es requerix: informe favorable del conseller de Política Territorial, Obres Públiques i Mobilitat, informe favorable de la Direcció General de Medi Natural i Avaluació Ambiental de la conselleria competent en medi ambient, informe favorable conjunt dels serveis d'Ordenació del Territori i Infraestructura Verda i Paisatge, informe favorable de la Secretària Autonòmica d'Economia Sostenible, Sectors Productius, Comerç i Consum.  
En data 19.12.2022, el Servei Territorial d'Indústria, Energia i Mines d'Alacant aporta nova documentació en resposta al requeriment d'esmena remés: informe del Servei d'Infraestructura Verda i Paisatge amb data 19.12.2022.  
En data 23.12.2022, el Servei Territorial d'Indústria, Energia i Mines d'Alacant aporta un escrit del promotor.  
En data 26.12.2022, el Servei Territorial d'Indústria, Energia i Mines d'Alacant aporta un escrit de resposta al requeriment formulat pel Servei d'Avaluació d'Impacte Ambiental, en el qual indica que els informes favorables que consideren el projecte d'interés econòmic estratègic han sigut sol·licitats a les diferents conselleries. Esta sol·licitud s'està tramitant en la Direcció General d'Indústria, Energia i Mines.  
  
En data 04.01.2023, el Servei Territorial d'Indústria, Energia i Mines d'Alacant aporta plans d'alternativa de la línia d'evacuació i resposta amb data 29.12.2022 per part del promotor al segon informe emés en data 14.12.2022 del Servei de Gestió Territorial.  
En data 18.01.2023, el Servei Territorial d'Indústria, Energia i Mines d'Alacant remet una notificació de tràmit d'audiència a causa d'emissió d'informe desfavorable a la línia d'evacuació per part del SIVP sense que s'hagen presentat en termini conformitat o objeccions sobre este tema. Així mateix, s'adjunta un informe de Servei de Gestió Territorial amb data 18.01.2023.  
En data 04.04.2023, el Servei d'Avaluació d'Impacte Ambiental envia un requeriment en el qual sol·licita que es remeta la resolució de finalització o, en defecte d'això, l'informe de l'estat de tramitació de l'expedient.  
En data 06.04.2023, el Servei Territorial d'Indústria, Energia i Mines d'Alacant remet escrit en el qual indica que el promotor ha respost al tràmit d'audiència i ha aportat documentació per al canvi de projecte i sol·licitud de nous informes a l'SGT i SIVP.  
En data 21.07.2023, el Servei d'Avaluació d'Impacte Ambiental remet un requeriment en el qual al·lega que no consta que s'hagen abordat les modificacions necessàries de l'estudi d'impacte ambiental i del projecte a conseqüència del tràmit d'informació pública i de consultes realitzades a les administracions públiques afectades.  
A conseqüència del sentit dels informes emesos pel Servei de Paisatge i d'Infraestructura Verda, així com del Servei de Gestió Territorial, respecte al traçat de la línia, el promotor aporta documentació per a complir les recomanacions dels dos serveis. Això comporta que l'òrgan substantiu, dins del procediment substantiu d'autorització, inicie un nou procediment d'informació pública mitjançant un anunci en el Diari Oficial de la Generalitat Valenciana número 9670, de data 28 d'agost de 2023, i en el Butlletí Oficial de la Província d'Alacant número 164, de 25 d'agost de 2023, en considerar com a substancial la modificació projectada. Al mateix temps, se sol·liciten nous informes al Servei de Gestió Territorial i al Servei d'Infraestructura Verda i Paisatge.  
  
Durant el segon període d'exposició pública (28.08.2023), respecte a les al·legacions presentades per particulars, associacions i persones afectades, es fa un resum del seu contingut ambiental:  
- La instal·lació suposarà la tala d'un elevat nombre d'arbres.  
- Afecció a la llacuna de Salinas i a l'embassament d'Elda.  
- Elevada ocupació de sòl dedicat a activitats agropecuàries.  
- No s'han valorat els efectes sinèrgics del sobrevol de l'embassament d'Elda.  
- Fragmentació del territori.  
- La planta ocupa sòls amb pendents superiors al 25 %.  
- No s'analitzen els possibles impactes sobre l'àguila cuabarrada (Aquila fasciata).  
- Afecció de la línia d'evacuació a terrenys protegits i a vies pecuàries.  
- No s'ha fet un correcte estudi de sinergies amb altres projectes en tramitació pròxims.  
- L'expedient exposat a informació pública no conté estudi d'avifauna.  
- Repercussions sobre la mortalitat d'insectes aquàtics.  
- Risc d'incendi per la proximitat de la instal·lació a sòl forestal.  
  
En data 11, 17, 20, 23 i 30 d'octubre de 2023, el Servei Territorial d'Indústria, Energia i Mines d'Alacant dona trasllat a este òrgan ambiental de nova documentació:  
- Informes de la Direcció General de Medi Natural i Avaluació Ambiental.  
- Comunicació de remissió a la CHX de l'estudi d'inundabilitat per part del Servei de Gestió Territorial.  
- Informe del Servei d'Infraestructura Verda i Paisatge.  
- Al·legacions.  
- Respostes del promotor als informes de l'Ajuntament de Salinas i del Servei d'Infraestructura Verda i Paisatge.  
- Informe de l'Ajuntament de Petrer.  
En data 8 de novembre de 2023, el Servei Territorial d'Indústria, Energia i Mines d'Alacant dona trasllat a este òrgan ambiental de nou informe del Servei de Gestió Territorial.  
Consultes a administracions i informes rebuts.  
L'òrgan substantiu va formular consulta i petició d'informes a les següents administracions públiques afectades amb competències mediambientals i entitats interessades, i es va emetre la relació d'informes següents:  
  
Organisme Data informes resposta Sentit informes  
Direcció General de Cultura i Patrimoni 07.12.2020 Favorable  
Ajuntament de Salinas (1) 21.01.2021  
(2) 24.03.2022  
(3) 01.04.2022 (1) Informe urbanístic condicionat  
(2) Informe tècnic sobre al·legacions  
(3) Informe tècnic sobre al·legacions  
Ajuntament de Petrer (1) 02.03.2021  
(2) 19.04.2022  
(3) 20.04.2022  
(4) 24.10.2023 (1) Certificat compatibilitat. Compatible  
(2) Informe d'arquitecte municipal  
(3) Informe de la cap de Departament de Medi Ambient  
(4) Informe que ratifica els anteriors  
  
Ajuntament d'Elda (1) 27.04.2022  
(2) 03.05.2022  
(3) 04.05.2022 (1) Informe Secció de M. Ambient  
(2) Informe tècnic d'arquitecta municipal  
(3) Informe del Dep. Urbanisme Sostenible. No compatible amb les previsions del planejament municipal  
Confederació Hidrogràfica del Xúquer 04.04.2022 Condicionat al compliment de la legislació en matèria d'aigües  
Servei de Planificació de la Conselleria de Política Territorial, Obres Públiques i Mobilitat  
 (1) 17.03.2022  
(2) 22.08.2022 Desfavorable  
Desfavorable  
Red Eléctrica de España 25.04.2022 Condicionat a l'aportació de documentació  
El promotor presenta esmena 28.06.2022  
Direcció General de Carreteres 20.07.2022 Favorable  
Direcció General de Política Territorial i Paisatge (PATRICOVA) (1) 20.07.2022  
(2) 11.11.2022  
  
(3) 18.01.2023  
  
(4) 07.11.2023 (1) No compatible (planta i línia)  
(2) Es reafirmen amb el que establix el primer informe i la línia d'evacuació, no és compatible amb el territori  
(3) Desfavorable a l'estudi d'inundabilitat. Línia compatible amb el territori si es reflectix en el projecte constructiu definitiu  
(4) Es considera viable la planta i la línia d'evacuació  
  
Subdirecció General de Medi Natural i d'Avaluació Ambiental (1) 10.08.2022  
(2) 18.10.2022  
(3) 29.11.2022  
(4) 15.09.2023  
  
(5) 18.10.2023 (1) Condicionat esmena  
(2) Condicionat esmena  
(3) Conformitat  
(4) Favorable a la planta i condicionat a la línia  
(5) En resposta a les al·legacions presentades pel promotor  
Servei d'Infraestructura Verda i Paisatge (1) 04.10.2022  
(2) 14.12.2022  
  
(3) 16.10.2023  
 (1) Condicionat esmena  
(2) Favorable condicionat a planta i desfavorable a línia  
(3) Favorable condicionat a la planta i favorable a la línia  
  
  
- Informe favorable de la Direcció General de Cultura i Patrimoni, en data 07.12.2020, als efectes patrimonials previstos en l'art. 11 de la Llei 4/1998, d'11 de juny, del patrimoni cultural valencià.  
  
- L'Ajuntament de Salinas emet tres informes:  
Certificat d'informe urbanístic de l'Ajuntament de Salinas, de data 21.01.2021, en el qual determina que l'activitat, segons el criteri dels serveis tècnics municipals, únicament estaria permesa en sòl no urbanitzable comú general (SNU-CG) i que per a la posada en marxa de l'activitat haurà de sol·licitar a l'Ajuntament el corresponent certificat de compatibilitat urbanístic.  
Informe de 24.03.2022 del secretari de l'Ajuntament de Salinas, amb al·legacions al projecte, en particular: la tanca de la planta solar ha de complir l'article 212 de condicions generals del capítol VII; la tanca de la subestació elevadora incomplix l'article 212 de condicions generals del capítol VII; no queda justificada la manera en què s'efectuarà l'evacuació de la xarxa de sanejament de la subestació, que s'ha de fer d'acord amb la normativa urbanística municipal vigent. Soterrament de la LAAT utilitzant la xarxa de camins municipals, la qual cosa reduïx l'impacte ambiental en la zona. Així mateix, el servei tècnic municipal considera que l'empresa Greenalia Solar Power Mosen, SLU, hauria de coordinar-se a l'hora d'executar la línia de l'evacuació amb l'empresa Es Generación Verde 1, SL, promotora d'un altre parc solar fotovoltaic en la mateixa zona del terme municipal.  
  
Certificat del secretari de l'Ajuntament de Salinas, de data 01.04.2022, en el qual s'inclou informe tècnic d'al·legacions al projecte, en particular: instal·lació de plaques solars en una zona d'alt interés paisatgístic conegut com a Pocico de la Tejera. Així mateix, els serveis tècnics municipals consideren que la distància de la PSF a la Serra de Salinas no és prou considerable per a no afectar negativament la flora i fauna de l'entorn de la serra esmentada i, més concretament, la zona del Pocico de la Tejera i Cabezo del Águila.  
  
- L'Ajuntament de Petrer emet quatre informes:  
Certificat de compatibilitat urbanística de l'Ajuntament de Petrer, en data 02.03.2021, en el qual considera compatible la LAAT amb el planejament urbanístic.  
Informe desfavorable de l'arquitecte municipal, de 19.04.2022, sobre els aspectes següents: el traçat de la línia discorre per sòl classificat com a sòl d'especial protecció paisatgística. A més, la documentació aportada no conté informació respecte a l'altura dels suports; la coordinació de les altres línies que s'estan tramitant i que discorren per la mateixa àrea; la minoració de l'impacte que ha de contindre els corresponents estudis d'integració paisatgística que hauran de presentar-se en tramitar les llicències.  
Informe de 20.04.2022 de la cap del Departament de Medi Ambient en el qual indica que la LAAT consta de 5 suports aeris dels quals no s'indiquen característiques, com ara altura i compatibilitat amb altres línies d'evacuació que estan tramitant-se i tenen destinació en la mateixa subestació. Així mateix, les parcel·les afectades incloses en la zona de protecció de la zona humida de l'embassament d'Elda es troben catalogades com a sòl forestal segons el PATFOR i es localitzen en l'àmbit de la proposta de paratge natural municipal Pantà d'Elda i Petrer (actualment en període de tramitació).  
Informe de data 24.10.2023 en el qual l'enginyer industrial de l'Ajuntament reitera que la zona afectada està classificada com a sòl no urbanitzable comú tipus D, així com que un dels suports, i part de la conducció soterrada, es troba a menys de 500 metres del BIC del Poblet, i la línia ha de discórrer pel camí existent o per sòl d'especial protecció paisatgística.  
- L'Ajuntament d'Elda emet tres informes:  
Informe de 27.04.2022 del cap de Secció de Medi Ambient en el qual al·lega que en l'estudi d'alternatives de la línia d'evacuació, quan analitza el tram 3 de l'alternativa 1, no esmenta que en la part final d'este s'introduïx en sòl urbà (zona verda de la Torreta) en els suports 59 i 60. Este tram final planteja un traçat per terreny forestal que en tot el recorregut té pendents superiors al 25 % i una visibilitat molt alta en la zona de la Torreta i el pantà. A més, no s'adjunta en el projecte cap estudi de sinergies amb línies d'evacuació d'altres PSF.  
  
Informe de 03.05.2022 de l'arquitecta municipal amb diferents al·legacions: no es complix l'obligació de compatibilitzar el traçat de la línia elèctrica amb altres línies projectades; el traçat no discorre íntegrament per sòl no urbanitzable comú, sinó que discorre per zones de sòl no urbanitzable protegit NU1R i C; en el traçat per on discorre la LAAT hi ha desnivells superiors al 25 %. Esta situació es repetix en la zona de la Torreta pròxima a la zona humida, cosa que suposaria un important impacte paisatgístic. A més, el traçat proposat afectaria l'àmbit que el pla general preveu destinar a parc públic de la xarxa primària pertanyent al sistema general de parcs i jardins urbans (F); el traçat afecta elements que formen part de la infraestructura verda, i la línia elèctrica discorre per la zona d'interés arqueològic.  
  
Informe de 04.05.2022 del Departament d'Urbanisme Sostenible i Activitats en el qual informa dels aspectes següents: en el traçat per on circula la LAAT hi ha desnivells superiors al 25 %; travessa l'embassament d'Elda, inclòs en l'Inventari espanyol de zones humides i en el Catàleg de zones humides de la Comunitat Valenciana; no compatibilitza el traçat amb altres línies projectades, de manera que es minimitze l'impacte en el medi natural; la LAAT discorre per zones de sòl no urbanitzable protegit NU1R i C. A més, discorre per un àmbit destinat a parc públic de la xarxa primària pertanyent al sistema general de parcs i jardins urbans (F).  
- Informe de la Confederació Hidrogràfica del Xúquer, de data 04.04.2022, condicionat al fet que es duguen a terme les especificacions relatives a la protecció dels llits; consideració dels possibles impactes sobre les aigües; reposició de servitud de pas de l'aigua i drenatges, garantir la no afecció a les formacions vegetals de la ribera; a l'obtenció, si és el cas, de la concessió justificant el volum i origen d'aigua necessària, i a l'obtenció de la preceptiva autorització d'este òrgan en cas d'ocupació de domini públic hidràulic, de manera prèvia a l'execució de les obres.  
- El Servei de Gestió Territorial emet quatre informes:  
En data 20.07.2022, el Servei de Gestió Territorial emet informe en el qual considera no compatible la instal·lació de la planta solar PSF Casa Mosén i la seua línia d'evacuació, ja que es troben afectades per perillositat d'inundabilitat de caràcter geomorfològic. A més, en el cas de la línia d'evacuació, amb la finalitat de respectar la infraestructura verda del territori i minimitzar els impactes sobre la fragmentació territorial i visual i la multiplicitat d'infraestructures, s'haurà d'utilitzar en tot el que siga possible infraestructures existents o fer línies d'evacuació subterrànies en tota la longitud possible. Respecte a la ubicació de la PSF, s'haurà de presentar un estudi específic i detallat per a justificar l'escassa incidència del risc d'inundació en relació amb l'activitat que cal implantar o, si és el cas, deixar la zona lliure de mòduls.  
  
Mitjançant un segon informe de data 11.11.2022, es torna a considerar que la línia no és compatible amb el territori i la planta solar estaria afectada per perillositat d'inundació, de manera que queda pendent l'informe de l'organisme de conca per a determinar l'afecció.  
En data 18.01.2023 s'emet un tercer informe en el qual determina que en l'estudi d'inundabilitat no s'han tingut en compte tots els llits, ni s'ha utilitzat una metodologia correcta per a obtindre els hidrogrames, per la qual cosa s'informa desfavorablement l'estudi d'inundabilitat. Per tant, considera inviable la planta. I respecte a la línia d'evacuació, es considera compatible amb el territori, sempre que quede reflectit en el projecte constructiu definitiu. La justificació dels aspectes determinats en l'informe serà objecte de la remissió d'un nou informe.  
  
En data 07.11.2023 s'emet un quart informe en el qual es constata que no hi ha afecció d'acord amb la normativa del PATRICOVA. Es considera viable a la planta solar fotovoltaica i la seua línia d'evacuació.  
  
- La Subdirecció General de Medi Natural i Avaluació Ambiental emet cinc informes en dates 10 d'agost, 18 d'octubre i 29 de novembre de 2022, i 15 de setembre i 18 d'octubre de 2023, els aspectes més rellevants dels quals s'exposen a continuació:  
En els dos primers ratifica la impossibilitat de situar panells fotovoltaics i eliminació de vegetació forestal que les parcel·les afectades per terreny forestal estratègic, concretament en els recintes h, i i p parcel·la 186, recinte f i g parcel·la 185, i parcel·la 1, totes estes en el polígon 17 del TM de Salinas, així com respectar els recintes de les parcel·les amb pendents superiors al 25 %.  
També informen que, pel fet que la PSF es disposarà sobre un sòl amb una erosió potencial moderada-alta, de manera genèrica, no es permetrà la destrucció de bancals sense retirar la terra fèrtil del sòl. A més, es minimitzarà el moviment de terres i compactació de sòl amb la finalitat de disminuir les afeccions a este. Així mateix, s'haurà de mantindre una capa de cultiu herbaci en totes les instal·lacions que afavorisca el manteniment de l'estructura edàfica, es mantindran els cultius en totes les parcel·les que queden lliures de mòduls i l'arrendament de parcel·les en una superfície afectada del 25 % de la superfície afectada. Es recomana la ramaderia extensiva i la no utilització d'herbicides.  
  
En data 29.11.2022 s'emet informe en el qual mostra conformitat a les justificacions, i a les mesures proposades d'ocupar la parcel·la 1, polígon 17 del TM de Salinas.  
En data 15.09.2023 s'emet informe favorable per a la instal·lació i la seua infraestructura d'evacuació, sempre que es complisquen les recomanacions, condicionants i mesures correctores recollides en este.  
  
Finalment, en data 18.10.2023 s'emet informe en resposta a les al·legacions presentades pel promotor. D'una banda, es posen objeccions a la pretensió del promotor de fer treballs d'obra durant el període de nidificació de rossarda (Cercotrichas galacotes) i, d'altra banda, es valora positivament la solució de compartir línia d'evacuació subterrània amb el projecte PFV IDELLA i es reitera la necessitat d'acordar una solució compartida per al tram aeri al seu pas sobre l'embassament d'Elda.  
  
- El Servei d'Infraestructura Verda i Paisatge emet tres informes en dates 04.10.2022, 14.12.2022 i 16.10.2023, els aspectes més rellevants dels quals s'exposen a continuació:  
En el primer informe establix les condicions següents:  
• Modificacions per a no afectar la infraestructura verda regional.  
• Reelaborar la delimitació de la conca visual.  
• Incorporar a l'estudi d'integració paisatgística els resultats del procés de participació pública i els resultats per a la valoració del paisatge. Les mesures d'integració paisatgística que cal adoptar s'han de prendre en funció de l'escala de conjunt.  
• El Pla especial de protecció del paisatge i del medi natural de Salinas indica que el recinte més al sud està sobre un sòl no urbanitzable de protecció paisatgística, per la qual cosa no serà viable la seua implantació i per necessitar espai de transició respecte a LIC.  
• La subestació canviarà el seu acabat a monocapa per ser el característic de l'arquitectura rural tradicional. La tonalitat dels vials interiors ha de ser conforme amb els colors del terreny natural.  
• Identificar i analitzar les vies pecuàries (vereda de Garrincho i vereda de Pozo Hondo) i la sendera PR-CV-159. Esta informació s'haurà de tindre en compte per a la proposta de mesures d'integració paisatgística.  
• Adoptar les mesures d'integració paisatgística.  
• Programa d'implementació.  
• Buscar sinergies amb les plantes veïnes per a compartir la línia i soterrar-la, de manera que no tinga afecció sobre el paisatge, així com l'aprofitament dels corredors ja creats.  
En data 14.12.2022, emet informe definitiu en el qual considera favorable condicionada la instal·lació de producció i desfavorable la línia d'evacuació amb el traçat i característiques proposades.  
Finalment, en data 16.10.2023 s'emet informe favorable a la planta fotovoltaica, condicionat al fet que es duguen a terme les mesures d'integració paisatgística indicades, i favorable a la línia d'evacuació.  
Atés el criteri de l'advocacia general de la Generalitat (ref. C/I/10562/2023 23994, de 27.10.2023), la present resolució determina, als únics efectes ambientals, la conveniència de fer l'actuació i les condicions en què ha de realitzar-se, sense que calga conéixer qüestions urbanístiques (inclusivament relatives a l'atribució d'ús i aprofitament en sòl no urbanitzable) dirigides a l'òrgan substantiu.  
Consideracions ambientals  
La promoció de les energies renovables és un dels objectius de la política energètica de la Unió Europea, ja que la seua utilització constituïx una part important del paquet de mesures necessàries per a reduir les emissions de gasos amb efecte d'hivernacle i per a complir l'Acord de París i el marc de la Unió en matèria de clima i energia per a 2030.  
  
El Pla nacional integrat d'energia i clima (PNIEC) 2021-2030, en coherència amb les estratègies de la Llei 7/2021, de 20 de maig, de canvi climàtic i transició energètica, perseguix aconseguir en 2050 la neutralitat climàtica a Espanya, en coherència amb els objectius de la Unió Europea, i la transició cap a un sistema elèctric descarbonitzat, la qual cosa implica una incorporació important i sostinguda de fonts renovables.  
El Pla d'energia sostenible de la Comunitat Valenciana 2020 i l'Estratègia valenciana de canvi climàtic i energia 2030 de la Generalitat recullen els objectius i les estratègies de la Unió Europea i de l'Estat espanyol, plantejant com a objectiu aconseguir 2.500 MW de potència instal·lada en centrals fotovoltaiques l'any 2030.  
En l'actualitat, la potència instal·lada a la Comunitat Valenciana està lluny de complir estos objectius (se situa per davall dels 500 MW), per la qual cosa la implantació de plantes solars, amb les degudes mesures de mitigació de l'afecció ambiental que puguen comportar, és una prioritat en el context energètic, per al compliment dels objectius de descarbonització, reducció d'emissions de gasos amb efecte d'hivernacle i mitigació del canvi climàtic, diversificació de les fonts de subministrament, foment de la seguretat del proveïment energètic i disminució de la dependència energètica d'altres territoris.  
El promotor, després dels informes emesos, ha atés els requeriments referents a la implantació de la PSF amb la finalitat de no instal·lar mòduls fotovoltaics en les parcel·les catalogades com a sòl no urbanitzable d'interés paisatgístic (SNU-IP), les parcel·les afectades per terreny forestal estratègic i les que contenen vegetació forestal, en concret els recintes h, i i p parcel·la 186, recinte f i g parcel·la 185, totes estes del polígon 17 situades en el TM de Salinas. (Versió del projecte sotmesa a informació pública l'agost de 2023).  
La present declaració d'impacte ambiental se circumscriu a l'anàlisi de la resta dels recintes del projecte.  
• Instal·lació de producció:  
En l'estudi d'impacte ambiental s'analitzen diferents alternatives en relació amb la ubicació i disseny del projecte, incloent-hi l'alternativa zero (no execució del projecte). S'opta per l'alternativa 1 sobre la base de zones aptes des d'un punt de vista socioeconòmic, ambiental i tècnic per a l'elecció de la localització de la planta fotovoltaica i la ubicació de les diferents infraestructures elèctriques.  
La instal·lació de producció se situa en general sobre terrenys agrícoles productius de regadiu i secà.  
La zona on s'implantaria la instal·lació fotovoltaica es troba al sud-oest del nucli urbà de Salinas, en els paratges de Cañada de Sanz i Los Castillos, entre les serres de Salinas i de la Sima, considerades terreny forestal estratègic segons PATFOR i pertanyents a Xarxa Natura 2000, i la planta se situa en el corredor existent entre estos espais i la llacuna de Salinas. El sòl està classificat com a no urbanitzable comú general (SNUC-G).  
Els elements ambientals més significatius en l'àmbit pròxim a la planta solar són: Serra de Salinas, integrant de la Xarxa Natura 2000 (LIC, ZEC i ZEPA) i la llacuna de Salinas, zona humida protegida, que és, al seu torn, integrant de la Xarxa Natura 2000 (LIC Llacuna de Salinas), així com la zona de protecció d'esta zona humida. Tota la PSF està inclosa en l'àrea de recuperació del fartet (Aphanius iberus); no obstant això, d'acord amb l'informe de la Subdirecció General de Medi Natural i Avaluació Ambiental, no s'estima afecció sobre esta espècie donat els seus hàbitats aquàtics i el tipus de projecte. Actualment, ha sigut declarada la llacuna com a ZEC (Decret 12/2023, de 10 de febrer). La instal·lació de producció no afecta directament esta zona.  
  
La llacuna de Salinas és una llacuna endorreica la conca de la qual té una doble alimentació, en confluir-hi tant el flux d'aigües subterrànies com de superficials. Les aigües superficials arriben des dels barrancs de les serres que la circumden. Abans d'arribar a la llacuna, estes aigües solen desaparéixer per infiltració i després de la seua infiltració fluïxen per gravetat. Les aigües subterrànies procedixen de la infiltració procedent de les serres perimetrals i de la descàrrega del sistema aqüífer denominat Carxe - Salinas. Les aigües subterrànies, després del contacte amb depòsits de sals del Keuper valencià, doten la llacuna del seu caràcter d'aiguamoll salobre.  
Per això, qualsevol actuació que es produïsca en la zona no podrà suposar l'agreujament de les condicions actuals, ja per si mateix precàries. El flux d'aigua superficial en l'àmbit de la PSF haurà de mantindre's, respectant les zones inundables, i sense interferir en el règim del barranc existent en l'àmbit. Haurà de fomentar-se o cuidar-se que es produïsca una adequada infiltració de les aigües de pluja i haurà de ser preferent, per a conservar el caràcter salobre de la llacuna, la infiltració davant de l'aportació directa.  
En el mateix sentit, els escolaments procedents dels panells solars no han d'escórrer lliurement, sinó que ha de procurar-se la seua absorció pel terreny per qualsevol mitjà que el promotor considere oportú establir, de manera que s'evite qualsevol escolament que, sense ser absorbit prèviament pel terreny, puga arribar a la llacuna o al seu perímetre de protecció, amb la finalitat de conservar-ne el caràcter salobre.  
Els terrenys en els quals es desenvolupa el parc solar no es localitzen vies pecuàries. No hi ha micro reserves de flora ni arbres monumentals catalogats.  
En l'EsIA es valora el potencial risc d'incendi forestal i conclou que durant la fase de construcció i en la fase de desmantellament pot vindre determinat per abocaments no intencionats de combustible de maquinària i vehicles i per negligències dels treballadors en la zona d'actuació. En la fase d'explotació, tanmateix, els incendis poden ser provocats per les activitats pròpies de la planta, i poden generar-se per la presència de punts calents i d'origen elèctric en transformadors. Es prendran mesures correctores i preventives encaminades a la reducció de risc d'incendi. Entre les mesures destaquen: que no es podrà encendre foc, abandonar fems o restes vegetals i industrials dins de terreny forestal ni en una franja de 500 metres al seu al voltant; s'instal·larà un parallamps en l'edifici de control de la subestació; s'habilitaran els mitjans necessaris per a evitar la propagació del foc en cas d'incendi; evitar la presència de restes vegetals procedents de l'obra, tant dins de l'espai de l'obra com en els seus limítrofs.  
  
L'impacte sobre la vegetació es produirà per l'eliminació d'esta a causa del condicionament i ocupació dels terrenys on es localitzen les infraestructures del projecte. La vegetació present és fonamentalment de tipus agrícola, principalment cultiu de vinya i olivera, amb xicotetes illes de vegetació formades per coníferes i matoll o pasturatge, amb presència d'arbres com el pi blanc (Pinus halepensis) i el ginebre (Juniperus oxycedrus) i envoltat en algunes zones de sòl forestal estratègic.  
  
Quant a l'afecció a la fauna s'indica que la zona de la instal·lació mostra la presència de 4 espècies prioritàries de fauna: brúfol (Bubo bubo), cogullada fosca (Galerida theklae), cotoliu (Lullula arborea) i busquereta cuallarga (Sylvia undata). Així mateix, l'òrgan competent en biodiversitat assenyala la presència potencial de rossarda (Cercotrichas galactotes).  
Quant a l'afecció a fauna, l'EsIA preveu l'afecció que suposa l'execució de les obres, així com el mateix funcionament de la planta solar. La principal afecció vindrà derivada de la pèrdua d'hàbitats per l'ocupació i transformació del terreny, molèsties i alteració del comportament de la fauna, augment de la taxa de mortalitat i efecte barrera.  
  
L'EsIA preveu mesures de prevenció i compensació, com ara l'establiment d'una tanca cinegètica, la instal·lació de ponedors artificials i posadors i refugis per a rèptils i xicotets mamífers.  
En l'informe emés per la Subdirecció General de Medi Natural i Avaluació Ambiental s'afigen mesures addicionals a les ja existents en l'EsIA com són: no es permetrà la destrucció de bancals; mantindre una capa de cultiu herbaci; mantindre una coberta vegetal sota les plaques, amb instal·lació d'una capa de mulch; creació i manteniment de 4 tolles per a fomentar la població d'amfibis i avifauna o el manteniment de les basses de reg existents; no es podran emprar herbicides, i serà recomanable la ramaderia extensiva o el desbrossament. El pla de vigilància ambiental haurà d'incloure el seguiment d'aus i quiròpters.  
  
Es considera adequada la utilització de 15 caixes niu per a quiròpters i aus. Per a atraure la presència de rapinyaires nocturns en la zona de les obres, es proposa la instal·lació 8 talaies distribuïdes en la planta.  
Segons la Resolució del 31 d'agost de 2020, del director general del Medi Natural i Avaluació Ambiental, Salinas es troba en la llista de municipis afectats per sobrepoblació de conills, per la qual cosa no s'implantaran mesures que afavorisquen el seu desenvolupament en l'àmbit projectat.  
La planta s'instal·larà en una superfície que en l'actualitat forma part del vedat de caça A-10084 (Casa Sanz). El promotor haurà d'informar el seu titular del canvi d'ús de sòl a l'efecte de l'article 39 de la Llei 13/2004, de 27 de desembre, de caça de la Comunitat Valenciana.  
  
La zona presenta vulnerabilitat d'aqüífers mitjana i baixa. Com que es tracta d'una planta solar amb parcel·les segregades, les instal·lacions se situen en una varietat diferent de permeabilitat de sòl, i hi ha zones amb sòls de permeabilitat mitjana i baixa. Quant a la recàrrega d'aqüífers, hi ha zones qualificades d'àrees amb escàs interés i que cal millorar, per la qual cosa s'evitarà el segellament del sòl amb formigó i es propiciarà la plantació de vegetació que afavorisca la retenció d'aigua i la infiltració d'esta cap al subsol. També s'hauran d'adoptar tècniques de construcció que eviten derivar compostos contaminants a les aigües en profunditat per infiltració. Les parcel·les destinades a la implantació de la planta solar fotovoltaica no es troben afectades per cap corredor territorial fluvial, i se situen a més de 9 km del llit del corredor territorial fluvial més pròxim. Respecte a altres llits de barrancs i rambles, la instal·lació es troba a més de 50 metres de distància.  
  
D'acord amb el que establix l'informe del Servei de Gestió del Territori, s'hauran de plantejar mesures correctores que incidisquen sobre la infiltració i la minimització de l'escolament i que se centren bàsicament en els aspectes següents: la disposició de les plaques solars haurà d'acompanyar les corbes de nivell; s'haurà de plantar i conservar zones de vegetació en els estrats herbacis, arbustius i arboris que servisquen de tamís de la pluja i generen condicions favorables per a la infiltració, i disminuir així els escolaments; s'hauran de fer tasques que mantinguen la textura esponjosa del sòl perquè es facilite la infiltració o, si és el cas, desenvolupar tasques agrícoles com a activitats complementàries; el tancament perimetral de la parcel·la haurà de ser permeable al flux.  
  
L'EsIA preveu mesures correctives i preventives per a evitar una afecció significativa sobre la hidromorfologia i el sòl. Entre altres, preveu que es respectarà la continuïtat tant longitudinal com lateral dels cursos fluvials existents; s'evitaran les actuacions que interrompen o dificulten els fluxos d'aigües en llits naturals i s'evitarà la modificació del traçat i/o amplària del llit o l'alteració del perfil del llit fluvial. A més, es garantiran els fluxos d'aigua en les zones afectades pel projecte, sense instal·lar apilaments ni elements auxiliars en llits o zones humides. No s'apilaran materials en zones de domini públic hidràulic.  
Les zones destinades al manteniment de maquinària i apilament de substàncies contaminants s'abalisaran i s'implantarà un sistema d'impermeabilització; els residus generats es gestionaran segons la normativa vigent i sempre per un gestor autoritzat; les casetes d'obra comptaran amb WC amb fossa sèptica o WC químic que garantisca l'estanquitat; es farà el jalonament dels llits i la instal·lació de barreres de sediments en les zones pròximes als rierols; es prohibix localitzar qualsevol instal·lació temporal o definitiva al voltant dels llits; s'evitarà, en la mesura que siga possible, que les excavacions afecten nivells freàtics. S'evitarà en la mesura que siga possible l'ús d'oli mineral dielèctric i, en el cas que s'use, s'instal·len depòsits de retenció sobre lloses de formigó. Durant el funcionament de la planta solar no s'utilitzaran productes químics per a la neteja dels panells i per al control de la vegetació.  
  
D'acord amb el que establixen els informes del Servei de Gestió Territorial, les parcel·les 1 i 106 del polígon 17 presenten afecció de perillositat d'inundació de caràcter geomorfològic per ventalls torrencials. Segons l'article 18.4 de la normativa del PATRICOVA, en les parcel·les de sòl no urbanitzable afectades per esta perillositat es podrà eximir la prohibició d'implantar centres de producció d'energia (article 18.2 d'esta), sempre que un estudi específic i detallat justifique la seua escassa incidència en relació amb l'activitat que cal implantar.  
  
El promotor ha elaborat un estudi d'inundabilitat amb l'objectiu de dur a terme l'estudi específic i detallat de la zona, amb la finalitat de determinar les zones inundables dels llits per a justificar l'escassa incidència del risc d'inundació en relació amb l'activitat que cal implantar.  
  
Les parcel·les ocupades per la planta solar fotovoltaica no presenten pendents superiors al 25 % excepte una part de la parcel·la 186 del polígon 17. Per tant, esta zona haurà d'estar lliure de mòduls i s'evitaran els moviments de terra que modifiquen la morfologia del terreny.  
  
La implantació de la planta solar PSF Casa Mosén es faria sobre sòls d'elevada i moderada capacitat agrològica, d'acord amb la cartografia de l'Institut Cartogràfic Valencià.  
D'acord amb els informes del Servei d'Infraestructura Verda i Paisatge, s'establixen una sèrie de mesures, entre estes: la distribució dels panells s'adaptarà als bancals existents; es reduirà el recinte situat al cantó sud-oest i s'exclourà el terreny forestal estratègic del recinte confrontant a este; es crearan espais de transició entre usos; s'eliminaran els panells en les zones internes dels recintes en els quals hi haja terreny forestal estratègic o agrupacions d'arbratge forestal.  
  
Segons l'EsIA, durant la fase de construcció es produirà un augment de partícules en suspensió: moviments de terra, ocupació de sòl i trànsit de maquinària i vehicles. Durant esta fase també es produiran generació de residus i subproductes, emissions procedents dels vehicles i un increment dels nivells sonors pel funcionament de la maquinària, els equips i els vehicles.  
Es proposen mesures per a reduir l'emissió de la pols com ara: establir zones d'apilament de materials, reg periòdic de vials, compactar la superfície dels camins de servei per a reduir l'emissió de pols. De la mateixa manera, els vehicles que transporten material polsós hauran d'anar proveïts de lones, no es permetrà el trànsit de maquinària fora dels límits establits com a zones d'actuació o camins existents, i la velocitat dels vehicles dins dels vials serà com a màxim 30 km/h.  
  
En relació amb el soroll, caldrà ajustar-se al que disposa el Reial decret 212/2002, de 22 de febrer, pel qual es regulen les emissions sonores en l'entorn a causa de determinades màquines d'ús a l'aire lliure. Durant la fase de funcionament i construcció, el soroll pot generar efectes sobre les persones, així com molèsties sobre la fauna, per la qual cosa es tindran en compte els calendaris biològics a l'hora de programar les diferents actuacions. Durant la fase d'explotació, l'emissió de sorolls es produirà de manera poc freqüent.  
Durant el funcionament de la planta es proveirà aigua únicament per al lavabo del personal de la subestació i la neteja dels panells. Es durà a terme mitjançant un depòsit que s'omplirà periòdicament.  
Les aigües residuals generades s'emmagatzemaran en un depòsit estanc. Es disposarà del certificat d'impermeabilitat i estanquitat de l'estructura, signat per un tècnic competent. Estes aigües han de ser retirades per gestor autoritzat.  
En el funcionament de la planta no s'estima afecció al medi per emissions. La distància a nuclis de població i les mesures dirigides a mitigar l'impacte visual convertixen esta afecció en no significativa.  
  
• SET 30/33 kV:  
La SET Casa Mosén està situada en terreny agrícola, en la parcel·la 17 del polígon 183 de Salinas. Es troba, per tant, en l'àmbit analitzat en els paràgrafs anteriors.  
• Línia de 66 kV:  
La línia té l'origen en la subestació Casa Mosén 30/66 kV, situada en el terme municipal de Salinas (Alacant) i discorre fins a la subestació Elda 66 kV, en el terme municipal de Petrer (Alacant).  
S'ha modificat el projecte inicial de la línia d'evacuació per a adaptar-lo als canvis proposats en els informes del Servei d'Infraestructura Verda i Paisatge i del Servei de Gestió Territorial i la Subdirecció General de Medi Natural i Avaluació Ambiental. El traçat passa a ser subterrani quasi íntegrament, s'utilitzen majoritàriament camins i vials existents, i la part aèria queda reduïda a un tram de 330 metres (2 suports) per a l'encreuament del riu Vinalopó, en la part nord de l'embassament d'Elda.  
El traçat de la línia d'evacuació es localitza en la seua major part en terrenys amb pendents inferiors al 15 %, i en algunes zones són superiors al 25 %.  
En referència a l'erosió, la línia d'evacuació discorre per zones que presenten una erosió potencial moderada (10-50 t/ha any), alta (50-200 t/ha any) i puntualment molt alta (>200 t/ha any).  
L'impacte més important sobre el sòl és l'alteració del terreny i l'augment del risc d'erosió a causa dels moviments de terra i l'eliminació de la coberta vegetal, sobretot en les zones de més pendent. Els efectes més importants per al substrat i la morfologia del terreny es produïxen durant la fase de construcció, mitjançant els moviments de terres necessaris per a l'execució de les obres; per tant, s'hauran de prendre les mesures adequades per a eliminar o minimitzar estos impactes.  
  
La línia d'evacuació projectada afecta en alguns trams del seu recorregut terreny forestal, segons el Pla d'acció territorial forestal de la Comunitat Valenciana (PATFOR). Cal destacar que el traçat de la línia subterrània d'evacuació haurà de discórrer pels camins i vials existents, i no haurà d'ocupar terreny forestal fora d'estos per a cap tasca d'apilament de materials, treballs d'execució, manteniment o desmantellament de la instal·lació.  
La línia d'evacuació presenta afecció a les vies pecuàries vereda de Pozo Hondo i Canyada Reial d'Andalusia a València, regulades per la Llei 3/2014, d'11 de juliol, de la Generalitat, de vies pecuàries de la Comunitat Valenciana.  
Segons les cites consultades en les quadrícules 1x1 del Banc de dades de biodiversitat de la Generalitat Valenciana, es mostra la presència de l'esteperola d'arenal (Helianthemum guerrae), prevista com a espècie de flora protegida no catalogada en el Catàleg valencià d'espècies de flora amenaçades. Quant a la part subterrània de línia d'evacuació, com que discorre per camins existents, no es preveu afecció. Quant als dos suports que constituïxen la part aèria, s'haurà de dur a terme una prospecció prèvia a l'inici de les obres per a evitar que els suports i treballs d'instal·lació afecten esta espècie de flora amenaçada.  
  
L'àmbit de la instal·lació projectada es troba inclosa com a àrea prioritària en l'annex I de la Resolució de 6 de juliol de 2021, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'amplien les zones de protecció de l'avifauna contra la col·lisió i electrocució. Qualsevol element aeri o entroncament aeri/subterrani haurà de complir amb les prescripcions tècniques i mesures de prevenció descrites en el Reial decret 1432/2008, de 29 d'agost, pel qual s'establixen mesures per a la protecció de l'avifauna contra la col·lisió i l'electrocució en línies elèctriques d'alta tensió.  
Consideracions jurídiques  
El projecte constituïx un supòsit d'avaluació d'impacte ambiental ordinària, de conformitat amb l'annex I grup 9 (epígraf a.6) de la Llei 21/2013, de 9 de desembre, en concordança amb l'epígraf 2.g de l'annex I del Decret 162/1990, de 15 d'octubre.  
L'expedient ha observat els tràmits que preveu la secció 1a, capítol II, del títol 2 de la Llei 21/2013, de 9 de desembre, d'avaluació ambiental, i la resta de disposicions que li són aplicables.  
L'article 9.1 del Decret 147/2023, de 5 de setembre, del Consell, d'aprovació del Reglament orgànic i funcional de la Conselleria de Medi Ambient, Aigua, Infraestructures i Territori, atribuïx a la Direcció General d'Urbanisme, Paisatge i Avaluació Ambiental la competència en avaluació ambiental estratègica i impacte ambiental, incloent-hi els sistemes indicadors i les avaluacions ambientals.  
Per tot el que s'ha esmentat anteriorment, a proposta del Servei d'Avaluació d'Impacte Ambiental i en ús de les atribucions que tinc, resolc:  
  
Primer  
Estimar acceptable, als únics efectes ambientals i sense perjudici de l'obtenció prèvia de les autoritzacions sectorials que li siguen aplicables, el projecte de planta solar fotovoltaica, promogut per Greenalia Solar Power Mosen, SLU, en el terme municipal de Salinas (Alacant), i establir les condicions ambientals, incloent-hi les mesures preventives, correctores i compensatòries que resulten de l'avaluació ambiental practicada i que s'exposen a continuació, en les quals s'ha de desenvolupar el projecte per a la protecció adequada del medi ambient i els recursos naturals.  
Atesos els antecedents i fonaments de dret exposats, s'establixen les següents condicions del projecte, mesures preventives, correctores i compensatòries dels efectes adversos sobre el medi ambient, en els termes següents:  
i) Condicions generals  
1. El promotor haurà de complir totes les mesures preventives i correctores que preveu l'estudi d'impacte ambiental, el projecte tècnic i la resta de documentació que conste en l'expedient, i les acceptades després de la informació pública o contingudes en la informació complementària, mentre no contradiguen el que establix la present resolució.  
  
2. Quedarà lliure de mòduls i s'evitaran els moviments de terra que modifiquen la morfologia del terreny, en la part de la parcel·la 186 del polígon 17 que presenta pendent superior al 25 %.  
3. En relació amb l'encreuament en aeri de la línia elèctrica sobre el llit del Vinalopó en l'àmbit de l'embassament d'Elda, s'analitzarà tècnicament la possibilitat de compactar el traçat amb el de la línia de la PFV IDELLA amb la finalitat de reduir l'afecció sobre la zona humida. S'incorporarà a l'expedient substantiu la justificació de la solució finalment adoptada.  
4. Es recorda el compliment de tota la legislació rellevant que siga aplicable, i que afecte els elements del medi recollits en esta resolució.  
  
5. En els termes que preveu l'article 43 de la Llei 21/2013, de 9 de desembre, esta declaració d'impacte ambiental perdrà la vigència i cessarà en la producció dels efectes que li són propis si, una vegada publicada en el Diari Oficial de la Generalitat Valenciana, no s'ha començat l'execució del projecte en el termini de quatre anys. A este efecte, el promotor notificarà a l'òrgan ambiental el començament de les obres.  
  
ii) Condicions relatives a mesures preventives, correctores i compensatòries per als impactes més significatius.  
6. S'hi hauran d'implementar les mesures d'integració proposades en l'estudi d'integració paisatgística aportat i completar-les amb les condicions paisatgístiques establides en l'informe emés en matèria de paisatge. Estes mesures i condicions s'hauran d'incorporar al projecte d'execució en la memòria, plànols i pressupost, per a l'execució real i efectiva i es verificaran en fases posteriors de la tramitació per l'òrgan substantiu, prèviament a l'autorització de l'explotació.  
  
7. Pel fet que el projecte limita amb sòl forestal és aplicable el Decret 91/2023, de 22 de juny, del Consell, pel qual s'aprova el Reglament de la Llei 3/1993, de 9 de desembre, forestal de la Comunitat Valenciana, i s'aprova el plec general de normes de seguretat en prevenció d'incendis forestals que cal observar en l'execució d'obres, treballs i aprofitaments forestals, que es fan en terreny forestal o en els voltants.  
8. Es minimitzaran els moviments de terra i s'aplicaran les mesures que establix l'art. 14 de l'Ordre d'11 de juny de 2009, de la Conselleria de Medi Ambient, Aigua, Urbanisme i Habitatge, per la qual s'aproven directrius extraordinàries per a l'aprofitament, gestió i control del conill de muntanya a la Comunitat Valenciana.  
9. Pel que fa a l'ocupació de les vies pecuàries, necessària per a les obres de la línia subterrània, caldrà sol·licitar les modificacions pertinents i/o les autoritzacions d'ocupació demanial del sòl, de conformitat amb la Llei 3/2014, d'11 de juliol, de la Generalitat. Durant les obres es respectarà la prioritat del pas de les persones i el bestiar.  
  
10. Si durant l'execució de les obres es troben restes paleontològiques, arqueològiques o etnogràfiques, el promotor haurà de posar el fet en coneixement de la Conselleria de Cultura de manera immediata, i adoptar les mesures pertinents per a protegir-les i conservar-les, d'acord amb el que preveuen els articles 63 i 65 de la Llei 4/1998, d'11 de juny, del patrimoni cultural valencià.  
11. Es deixarà en l'estat actual un espai de transició entre el LIC/ZEPA Serra de Salinas i els recintes de la instal·lació confrontants.  
12. Es respectaran els exemplars forestals individuals situats en la boga de les parcel·les. En la zona interior dels recintes tancats es deixarà que la vegetació adventícia colonitze l'espai lliure que quede entre els panells. Es mantindran exemplars d'arbres de cultiu, que quedaran fora de la zona de tanca, en els dos costats més pròxims a la CV-830 del recinte situat més a l'est de la planta.  
13. S'haurà de fer una prospecció prèvia a l'inici de les obres per a descartar llocs de nidificació pròxims al projecte de rossarda (Cercotrichas galactotes). Les actuacions més molestes es faran fora de l'època de nidificació compresa entre l'1 d'abril i el 31 de juliol. Respecte al brúfol (Bubo bubo), s'adoptaran mesures destinades a compensar la superfície d'hàbitat pèrdua que es mantindran durant tot el temps que dure l'explotació de la instal·lació.  
14. Les accions incloses en el Programa de vigilància i seguiment ambiental s'hauran de documentar per a acreditar l'adopció i l'execució de les mesures preventives i correctores proposades i la comprovació de l'eficàcia que tenen. La documentació haurà d'estar a la disposició de les autoritats competents.  
15. Finalitzada la vida útil de la instal·lació fotovoltaica, l'emissió de l'autorització administrativa de tancament definitiu de la central obligarà el promotor a desmantellar-la. Es faran els treballs de restauració del terreny forestal que garantisquen una possible gestió forestal ulterior de la superfície afectada, sense oblidar la recuperació de la capacitat d'infiltració dels terrenys afectats per les compactacions del sòl (rases de conduccions, fonamentacions, etc.).  
  
Segon  
D'acord amb el que preveu l'article 41 de la Llei 21/2013, de 9 de desembre:  
a) Ordenar la publicació de la present declaració d'impacte ambiental en el Diari Oficial de la Generalitat Valenciana, així com en la seu electrònica.  
b) Esta declaració d'impacte ambiental no serà objecte de recurs sense perjudici dels que, si és el cas, siguen procedents en via administrativa i judicial contra l'acte pel qual s'autoritza el projecte.  
  
Tercer  
L'òrgan substantiu haurà de tindre degudament en compte, en el procediment d'autorització del projecte, l'avaluació d'impacte ambiental efectuada segons els criteris establits en l'article 42 de la Llei 21/2013, de 9 de desembre, referits tant al contingut de l'autorització com a la publicitat de la decisió.  
  
València, 8 de novembre de 2023.- El director general d'Urbanisme, Paisatge i Avaluació Ambiental: Miguel Ángel Ivorra Devesa.»